
שמואל א'-פרק א'

משפחתו של שמואל פסוקים א'-ח'

לאלקנה היו שתי נשים, חנה ופנינה.

לפנינה היו ילדים ולחנה לא.

אלקנה ומשפחתו היו נוהגים מדי שנה לעלות לשילה (שם עמד ארון ה'), כדי לעלות זבח לה'.

אלקנה נתן מן הזבח למשפחתו: לחנה, לפנינה ולילדיה. אך לחנה נתן את המנה הגדולה מכולן. פנינה ראתה שחנה קבלה מנה יותר גדולה וחשדה שאלקנה אוהב אותה יותר. פנינה הרגיזה והקניטה את חנה.

חנה מתפללת לבן: פסוקים ט' – יח'

חנה היתה עצובה בגלל שלא היו לה ילדים. 

מרוב צער חנה לא אכלה רק התפללה ובכתה. חנה נדרה נדר בו הבטיחה שאם יולד לה בן, כאות תודה, היא תקדיש אותו לה' והוא ישרת את ה' כל ימי חייו.

חנה הניעה את שפתיה ללא קול ועלי הכהן, שצפה בה מן הצד, שאל אותה אם היא שיכורה. חנה ענתה שהיא לא שיכורה. עלי הרגיע אותה ובקש ממנה ללכת לביתה והבטיח שאלוהים ימלא את בקשתה.

חנה הלכה מעודדת לביתה.

 שמואל פסוקים יט' – כח'

כעבור תשעה חודשים ילדה חנה בן וקראה לו שמואל, כי הוא שאול מאל חנה קיבלה אותו בהשאלה מאלהים. 

פרוש נוסף: שמואל=שמועאל=האל שמע ונתן.שמואל היה עם אמו חנה עד אשר הפסיק לינוק. חנה  הביאה אותו אל עלי הכהן כפי שהבטיחה.

שמואל א'-פרק ב'

תפילת חנה פסוקים א-' י'

 חנה מאד שמחה שה' נתן לה בן ובתפילה שלה  חנה מתפללת לה' מברכת את ה' ומפארת את שמו . חנה אומרת כמה ה' הוא טוב ונדיב , עוזר לחלשים ולרעבים.

מעשיהם הרעים של חפני ופנחס- פסוקים י"א-יז'

חפני ופנחס בני עלי הכהן התנהגו כאילו לא ידעו מהו רצון ה'. 

הם נהגו בזלזול בקורבנות שאנשים הביאו. הם היו חמדנים ואלימים.

הם לקחו בכוח דברים, חלקו קורבן לעצמם ועברו בכך על חוקי התורה. 

(לכוהנים היה מותר לקחת רק חזה ושוק). 

שמואל ומשפחתו – פסוקים יט' – כא'

שמואל שרת את ה' כשהוא לבוש באפוד בד.

שמואל גדל ועשה מעשים טובים לאנשים ולה'.

בכל שנה כשהיו אלקנה וחנה עולים לבית ה' היה עלי מברך אותם. 

ברכת עלי עזרה לאלקנה וחנה ונולדו להם שלושה בנים ושתי בנות.

סופם המר של חפני ופנחס – פסוקים כב' – לו'

עלי הכהן ( אביהם) היה זקן ולא הצליח למנוע את מעשיהם הרעים של בניו.

איש האלוהים ניגלה לעלי ואמר לו שאיננו יכול להשאיר את הכהונה הגדולה בידי שני בניו כי הם לא כיבדו את חוקיו. 

איש ה' אומר לעלי ששניהם ימותו ביום אחד.

שמואל א' פרק ג'

ה' קורא לשמואל – פסוקים א' – י'

שמואל נמצא בבית עלי ומשרת את ה'.

לילה אחד שומע שמואל קול קורא לו. שמואל קם מהמטה , רץ אל עלי ואומר לו "הנני , כי קראת לי" – אני כאן , קראת לי?

עלי אומר לשמואל שהוא לו קרא לו ואומר לו לחזור למטה.

כך קרה שלש פעמים. בפעם השלישית עלי מבין כי ה' קורא לשמואל.

עלי אומר לשמואל: אם תשמע שוב שקוראים לך תגיד: "דבר כי שומע עבדך"

דברי ה' לשמואל – פסוקים י' – טו'

ה' קורא שוב לשמואל ושמואל אומר לו :"דבר כי שומע עבדך."

ה' אומר לעלי שהוא הולך לבצע משהו כל כך חמור שמי שישמע זאת יזדעזע. " כל השומע תצילנה שתי אוזניו" ( פסוק יא')

ה' מספר לשמואל שביום הנורא הזה הוא הולך להרוג את בני עלי והקללה על בית עלי לא תפסק לעולם. ה' אומר שעלי ידע על המעשים הרעים של ילדיו ולא עשה דבר כדי להפסיק מעשים אלו.

שמואל מספר לעלי על שיחתו עם ה' – פסוקים טו' – כ'

שמואל נשאר ער כל הלילה. הוא פוחד שיגיע הבוקר ועלי ישאל אותו מה אמר ה'.

הבוקר הגיע ועלי קרא לשמואל ובקש ממנו לספר כל מה שה' אמר לו.

שמואל מספר לעלי את כל מה שה' אמר לו.

שמואל מתפרסם – פסוקים כ' – כא'

שמואל ממשיך לשרת את ה'. ה' נגלה לפני שמואל בשילה פעמים רבות.

כל העם מדן ועד באר שבע ( מצפון ועד הדרום) יודעים כי שמואל נאמן לה'.

שמואל א'-פרק ד'

מלחמת ישראל-פלשתים באפק – פסוקים א' – יא'

שמואל מנהיג את העם. העם יוצא למלחמה עם פלשתים במקום הנקרא אפק. עם ישראל מפסיד במלחמה וארבעת אלפים איש מתים.

זקני ישראל לא מבינים למה בני ישראל לא מנצחים ומציעים לקחת את ארון הברית משילה. הם רוצים לקחת את הארון משילה כדי שיעזור להם במלחמה נגד פלשתים.

כאשר ראה העם את ארון הברית הם החלו לצעוק צעקות חזקות ופלשתים הבינו שארון הברית הגיע לאפק. 

הפלשתים מאוד פוחדים כי הם מכירים את כוחו של ה' אך הפעם הפלשתים ניצחו שוב.

תוצאות המלחמה :

שלושים אלף איש מתו. חופני ופנחס מתו. ארון ה' נלקח בשבי.

השליח מבשר את הבשורות הרעות לעלי – פסוקים יב' – יח'

השליח מגיע לעיר בבגדים קרועים. השליח דואג לעלי ולא מספר לו מה קרה אלא רץ לעיר ומספר בעיר מה קרה. כאשר שומע עלי את הצעקות הוא שואל מה קרה ורק אז מספר לו השליח מה קרה. השליח מספר לו קודם את הדברים הקלים ועובר לספר את הדברים הקשים אחר-כך.

1. העם נס מפני פלשתים. "נס ישראל מפני פלשתים".

2. אנשים רבים מתו. "וגם מגפה גדולה הייתה בעם".

3.  בניך מתו "וגם שני בניך מתו"

4. ארון ה' נלקח בשבי "וארון ה' נלקחה" (פסוק 17).

את שלשת הבשורות הראשונות שמע עלי אך ברביעית כאשר שמע שארון ה' נלקח בשבי נפל עלי מהכסא אחורנית ומת.

שמואל א'-פרק ה'

ארון ה' אצל פלישתים – פסוקים א' – ה'

הפלשתים לקחו את ארון ה' והעבירו אותו לאשדוד. הם הביאו את ארון ה' אל האליל שלהם-דגון.

יום למחרת, בשעות הבוקר הם מצאו את דגון על הרצפה לפני ארון ה'. ראשו של דגון ושתי כפות ידיו כרותות.

דבר זה מוכיח, שאת הארון פיזית פלשתים הצליחו לנצח, אך לא את רוח ה'.
הארון עובר בין ערי פלשתים – פסוקים ו' – יב'

ה' מביא על אנשי אשדוד אסונות רבים: מגפות ומחלות. הם מבקשים שייקחו מתחום העיר את ארון ה', כי הוא מביא עליהם צרות.

הפלשתים מעבירים את ארון ה' לגת.

הפלשתים שאלו את החכמים שלהם מה לעשות והם אמרו: סובבו את הארון כלפי הקיר. כמובן שזה לא עזר והאסונות המשיכו.

הפלשתים מעבירים את הארון לעקרון.

אנשי עקרון לא רוצים לקבלו, כי הם יודעים שגם הם יחלו ויביאו עליהם אסונות רבים. 

כאשר הגיע לשם ארון ה', היו הרבה אסונות ואנשים רבים מתו.

עבודה

1. רשום באילו ערים פלשתיות היה ארון ה'?
2. מה קרה לדגון באשדוד?
3. מה הציעו חכמי פלשתים לעשות עם הארון והאם זה עזר?
4. מדוע אנשי עקרון לא רצו את הארון?
5. רשום שיחה בין האנשים הגרים בעקרון יום לפני הגעת ארון ה' לעיר.

שמואל א' פרק ו'- ארון האלוהים שב לישראל

הפלישתים מפחדים – פסוקים א' – ט'

ארון ה' נמצא בידי פלישתים שבעה חודשים. במהלך הזמן הזה קרו 

לפלישתים אסונות רבים.

הפלשתים החליטו להחזיר את ארון אלוהים לבני ישראל.

חלק מהפלשתים חשבו שאולי הרבה אנשים מתו במקרה ויד אלוהים לא 

עשתה זאת.

הפלישתים עורכים ניסוי פסוקים י' – יד'


הפלישתים  החליטו לעשות ניסוי. הם לקחו עגלה ורתמו לעגלה  פרות 

שהמליטו  את העגלים של הפרות הם השאירו ברפת.

אם הפרות ילכו לכיוון העגלים שלהן סימן שיד אלוהים  לא הייתה במוות 

וזה היה מקרה.

אם הפרות ילכו בכיוון השני לבית שמש סימן שיד אלוהים היתה במוות 

והארון יחזור לישראל.


לפי הניסוי הארון הגיע לבית שמש וזה היה סימן שאלוהים היה אחראי 

למוות בין הפלשתים.

ארון הה' חוזר לבני ישראל : פסוקים טו' – כא'

אנשי ה' משבט לוי העלו את הפרות קורבן לה' ולקחו את ארון ה' וכלי 

הזהב וזבחו זבחים לה'.

הם פתחו את ארון ה' ונענשו. ה' הרג אנשים רבים מבית שמש כי הם ראו 

את החלק הפנימי של הארון.

אנשי בית שמש לא רצו את הארון אצלם והעבירו אותו לקרית יערים. 

מבחן בתנ"ך שמואל א' פרקים א'-ו'

א. מי אני? מי אנחנו?

1. עשינו רע בעיני ה' ________________    ________________

2. חשבתי שחנה שיכורה ________________

3. אשתו של אלקנה. יש לי ילדים ________________

4. הבן של חנה ________________

5. נפלתי לפני ארון אלוהים ________________ 

ב. מי אמר את הדברים?

1. אנכי טוב לך מעשרה בנים ________________

2. עד מתי תשתכרין ________________

3. כל שמעו תצילנה שתי אוזניו ________________

4. דבר כי שומע עבדך ________________

5. שלחו את הארון וישב למקומו ולא ימית אותי ________________

שאלות

1. מדוע נקרא שמואל בשם זה?
2. מדוע בניו של עלי לא ממשיכים לעבוד בבית-אלוהים?
3. רשום שני דברים שאלוהים אמר לשמואל אשר התגשמו אחר-כך.
4. מה רצו הפלשתים לבדוק בעזרת הניסוי עם הפרות?
5. מה גילה הניסוי?

שמואל א'-פרק ז'

ארון ה' בקרית יערים – פזוקים א' – ד'

אנשי קריית יערים ידעו איך לטפל בארון ה' והארון היה עם ישראל עשרים שנה. 

שמואל ביקש מבני ישראל לעזוב את כל האלילים ולהאמין רק בה'. 

בני ישראל עשו זאת והחלו להאמין רק בה'.

פלשתים פותחים במלחמה – פסוקים ה' –יא'

שמואל מציע להם להתאסף במצפה והוא יתפלל למענם לה'.
בני ישראל מתאספים בוכים לה' על החטאים שלהם וצמים.

פלשתים שומעים ורואים את ישראל והם בטוחים שישראל מתכוננים למלחמה נגדם לכן הם פותחים במלחמה נגד בני ישראל.

בני ישראל פוחדים מפלשתים ומבקשים מה' שיעזור להם . 

ה' עוזר להם והם מנצחים את הפלשתים.

שלום על ישראל פסוקים יב' – יז'

שמואל לוקח אבן ושם אותה בין שתי ערים וקורא לה "אבן העזר" כי ה' עזר להם ביום ההוא ובני ישראל קיבלו בחזרה את כל הערים שכבשו הפלשתים. בני ישראל יושבים בשלום בארץ ויש ביניהם ובין שכניהם שלום.

שמואל שופט את העם כל ימי חייו.

עבודה:

1. מדוע התאספו בני ישראל במצפה?
2. מדוע פותחים פלשתים במלחמה?
3. מה היו תוצאות המלחמה?
4. פרק זה הוא הפרק האחרון בו אנו רואים את מחזוריות 
    חטא-עונש-מתפללים לה'-ה' עוזר. 
    תאר כיצד זה מתואר בפרקים האחרונים שלמדנו.

1. חטא - 
2. עונש - 
3. מתפללים -
4. ה' עוזר –
שמואל א' פרק ז - עבודה

הארון חזר אל ______________  ______________

שמואל מבקש להאמין רק ב ______________

בני-ישראל התאספו לערוך טקס. הפלשתים חשבו שמתחילה ______________.

בני ישראל פחדו ושמואל התפלל לאלוהים.

אלוהים ______________ להם ובני ישראל ______________

מחסן מלים: אלוהים, עזר, בני-ישראל, מלחמה, נצחו.



1. אל מי חזר הארון? 
___________________________

2. מה בקש שמואל? 
___________________________

3. מה חשבו הפלשתים? 
___________________________

4. מי עזר לישראל? 
___________________________

5. מי ניצח במלחמה? 
___________________________



סדר לפי רצף האירועים-פרק ח'

שמואל זקן והבנים הרעים שלו שופטים

____________________________________________

שמואל  מספר לעם שמלך יהיה רע אליהם

____________________________________________

אלוהים אומר לשמואל לשמוע לעם

____________________________________________


העם מבקש משמואל מלך. שמואל לא מסכים

____________________________________________


העם לא רוצה לשמוע את שמואל
                                          

____________________________________________


סדר לפי רצף האירועים – פרק ח' עבודה 

רשום ספרות לפי הרצף

זקני ישראל מבקשים משמואל מלך כמו לכולם. __

אלוהים אומר לשמואל לשמוע בקול העם.          __

אלוהים אומר לשמואל לספר לעם מה זה מלך.   __

בני ישראל לא רוצים לשמוע את דברי שמואל.   __

שמואל זקן ובניו שופטים את ישראל.                __

שמואל מתפלל שוב אל אלוהים.                        __

שמואל לא אוהב את רעיון המלך.                      __

שמואל מספר לעם שהמלך יעביד אותם קשה.   __

בני ישראל לא הולכים בדרכיו ולוקחים שוחד.  __

המלך ייקח את הבנים לעבדים ואת הבנות למשרתות. __

שמואל מתפלל לאלוהים.                                  __

שמואל א'-פרק ח'

בני ישראל מבקשים מלך: פסוקים א' – ה'

שמואל זקן ובניו לא הולכים בדרכיו. בניו של שמואל לוקחים שוחד-לוקחים כסף כדי שבמשפט  אותו אדם שנתן להם שוחד ייצא חופשי.

זקני העם באו אל שמואל ואמרו לו: אתה כבר זקן ובניך לא עושים דברים טובים אנחנו רוצים שתשים עלינו מלך כמו שיש לעמים אחרים.

שמואל כועס : פסוקים ו' – י'
שמואל מקבל את הדברים בצורה קשה הוא נעלב וגם מפחד מה יעשה המלך לעם. 

שמואל פונה לאלוהים ושואל מה לעשות? 

ה' אומר לו לעשות מה שהעם מבקש. ה' מעודד את שמואל . ה' אומר לו שלא יחשוב שהעם לא אוהב אותו אלא לעם נמאס מהשלטון של ה'. 

ה' אומר :"כמו שהעם עזב אותי אחרי שהוצאתי אותם ממצרים כך עכשיו העם לא רוצה אותך."

 ה' אומר לשמואל לשמוע בקול העם אך להזהיר את העם ולהסביר לו מה מלך יכול לעשות.
משפט המלך – פסוקים יא' – יח'

המלך יכול לקחת את בניכם ולשים אותם כרצים לפני המרכבה שלך.

המלך יכול לבקש מהאנשים לעבוד עבורו בשדה ובארמון.

המלך יכול לבקש להלחם ולמות במלחמה בשבילו.

המלך יכול לקחת את הבנות ולהפוך אותן למבשלות, עוזרות ואופות.

המלך יכול לקחת את היבול-מה שגדל בשדה.

המלך יעביד אתכם בכל מה שירצה.

כאשר המלך יעשה את כל הדברים האלו אתם תצעקו אל ה' אך אני לא אעזור לכם.

העם עדיין רוצה מלך :פסוקים יט' –כב'

שמואל אומר את כל הדברים האלו לעם אך העם לא רוצה להקשיב. הוא רוצה מלך שילחם את מלחמותיו ויעזור לו בכל הדברים בחיי היומיום.

ה' אומר לשמואל לשמוע בקול העם ולהמליך להם מלך. שמואל אומר לזקני ישראל-לכו לביתכם. 


עבודה:

1. מה מבקשים בני ישראל משמואל?
2. מדוע בני ישראל מבקשים מלך?
3. מה דעתו של שמואל על דברים אלו?
4. מהם הדברים שהמלך יכול לעשות לעם?
5. האם העם מקבל את דברי שמואל?

פרק ט'-שמואל א' - עבודה

השלם את החסר:

לאיש אחד היה בן ושמו ______________  יום אחד אבדו האתונות של האב. שאול ואחד הנערים יצאו לחפש את ה ______________.
חיפשו השניים את האתונות ולא ______________

הנער הציע לגשת לאיש האלוהים הוא ______________
ולשאול אותו איפה האתונות.

שאול מסכים. כאשר הם מתקרבים אל שמואל מגלה ה' לשמואל ששאול הוא האיש העתיד להיות ______________.

מלים: מלך, אתונות, שמואל, שאול, מצאו.

1. את מי חפשו שאול והנער?
2. מה הציע הנער לשאול?
3. מה יודע שמואל על שאול ברגע שהוא פוגש בו?

מבחן בתנ"ך

שמואל א'

חלק א'

ענה בהרחבה. בחר אחת מתוך שתי השאלות הבאות (תשובה מלאה תזכה אותך ב- 30 נקודות).

1. בפרק ח', במשפט המלך, אומר שמואל לעם, לפני שהומלך שאול: 

"…את בנכם ייקח, ושם לו במרכבתו…". כתוב במילים שלך את משפט המלך. חווה דעתך והבא הוכחות מן הכתוב האם צדק שמואל במשפט המלך?

2. ערוך טבלה והבא הוכחות מן הכתוב לצדדים החיוביים והשליליים 
במלכות שאול.

חלק ב'

בחר שתיים מתוך שלוש השאלות הבאות (תשובה מלאה תזכה אותך ב- 10 נקודות על כל שאלה).

1. ציין את חטאיהם הדתיים והמוסריים של בני עלי (פרק ב'). הבא הוכחות מן הכתוב.

2. "מאגרא רמה לבירא עמיקתא". רשום את פירושו של משפט ארמי זה ורשום את משמעותו למלכות שאול.

3. הבא מובאות מן הכתוב (רמז מקדם) המרמזים על עלייתו של דוד, וירידתו של שאול.


המשך מבחן שמואל א'


חלק ג'

בחר 5 משפטים מתוך 10. כיצד כתוב במקרא? העתק את הפסוק המתאים. (תשובה נכונה תזכה אותך ב- 10 נקודות).

1. ה' הוא הממית והוא הנותן חיים הוא המוריד את האדם לקבר, והוא המעלהו משם. 
2. אל תרבו לדבר דברי גאווה…
3. "אדוני אני אישה עצובה, ויין לא שתיתי".
4. לנער הזה קיוויתי וה' נתן את מבוקשי.
5. אמו תפרה לו מעיל קטן ובאה אליו כמדי שנה בשנה.
6. אנו רוצים להיות ככל הגויים, מלכנו ישפוט אותנו ויילחם את מלחמותינו.
7. שאול היה גבוה מכל העם.
8. שאול כבש את המלוכה ונלחם בכל אויביו מסביב.
9. מה קולות הצאן והבקר, שאני שומע?
10. האם אלוהים רוצה בעולות וזבחים, או שמוטב לו שישמעו בקולו?


   






ב ה צ ל ח ה

חזרה – העם דורש מלך

העם דורש מלך. שמואל לא מסכים אך אלוהים אומר לו לשמוע בקול העם. שמואל פוגש את שאול וממליך אותו למלך.

אף אדם לא יודע ששאול מלך.

שמואל נותן לו סימנים. הוא מספר לו מה יקרה בימים הקרובים ובאמת הדברים קרו.

שמואל ממליך את שאול לפני העם. 

רוב העם שמח אך יש מעט מתנגדים.

שאלות:

1. מי דורש מלך?
2. מי ממליך את שאול?
3. מה מספר שמואל לשאול ואחר-כך התגשם?
4. האם כל העם שמח ששאול מלך?

שמואל א'-פרק ט' - עבודה

השלם את החסר. בחר במילה המתאימה

1. לאיש אחד היה בן ושמו ______________ (שמואל, שאול).
2. יום אחד אבדו ה ______________ של האב (אתונות, גמלים).
3. שאול וה ______________ יצאו לחפש אותן (נערה, נער).
4. השניים ______________ מצאו את האתונות (כן, לא).
5. ______________ הציע לגשת לאיש האלוהים ולשאול איפה האתונות. (שאול, הנער).
6. כאשר הם מתקרבים לשמואל. שמואל יודע ששאול עתיד להיות 
______________ (גנן, מלך).


שאלות:

1. את מי חפשו שאול והנער?
2. מה הציע הנער לשאול?
3. מה יודע שמואל על שאול?


שמואל א' פרק ט'

מיהו שאול? פסוקים א' – ב'

בשבט בנימין היה איש חשוב ושמו קיש. לקיש היה בן ושמו שאול.

שאול בחור טוב ואין בישראל אחד טוב וחזק ממנו. "משכמו ומעלה גבוה מכל עם" (פסוק 2).

שאול הולך לחפש אתונות – פסוקים ג' – יד'

האתונות (הנקבה של החמור) אבדו לקיש והוא שלח את בנו שאול יחד עם אחד הנערים לחפש את האתונות.

אחרי מספר ימים הם לא מצאו את האתונות ושאול אמר לנערו שכדי שהם יחזרו הביתה כי אבא שלו יתחיל לדאוג להם.

הנער סיפר לשאול כי בעיר (לא מסופר באיזו עיר) יש אדם אשר רואה נסתרות ויכול לגלות את העתיד. 

הנער הציע לשאול שהם ילכו לאיש הזה והוא יגלה להם היכן האתונות.

שאול אמר שאין לו מה להביא לאיש והנער אמר שיש לו מטבע כסף ואפשר לתת אותה. שאול הסכים והם נכנסו לעיר.

בשער הם פגשו נערות שהלכו לשאוב מים מן הבאר. הם שאלו את הנערות היכן האיש נמצא והנערות הסבירו להם את הדרך.

פגישת שאול ושמואל : פסוקים טו' –כז'

אותו איש רואה נסתרות הוא שמואל. ה' גילה לו כי שאול עתיד להגיע אליו בעניין האתונות והוא האיש שיהיה מלך.

כאשר שאול התקרב לבית הוא שאל את שמואל מי האיש רואה הנסתרות ושמואל ענה לו-אני הוא. 

שמואל מבקש משאול לעלות אתו לבמה לאכול, להישאר לישון ומחר בבוקר ללכת לדרכו. ובקשר לאתונות אומר שמואל אל תדאג כי הן נמצאו וכל הדברים הטובים שיש בישראל לך הם.

שאול עדיין לא שאל דבר על האתונות וכבר שמואל עונה לו עליהן.

שמואל כבר רומז לשאול על המלוכה כאשר הוא אומר לו שכל הדברים הטובים בישראל שלו הם.

שאול מאד צנוע וביישן. שאול אומר לשמואל מי אני שאקבל את כל הדברים? אני משבט קטן וממשפחה קטנה.

שמואל לא עונה לשאול. שמואל מושיב אותו בחדר שבו זובחים זבח ונותן לו לשבת במקום מכובד ונותן לו את החלק החשוב ביותר לאכול.

לאחר הסעודה ,שמואל לוקח את שאול לשיחה בגג הבית. 

בבוקר למחרת שוב קורא שמואל לשאול לעלות לגג ולשמוע את דבר האלוהים.

שמואל א' פרק י'

שמואל מושח את שאול למלך על ישראל – פסוקים א' – ח'

שמואל מושח את שאול למלך בסתר על עליית הגג. שמואל רוצה לראות מה שאול יעשה אם הוא ישמע בקולו. שמואל מספר לשאול על העתיד לקרות בימים הקרובים.

1. היום כשתלך תפגוש שני אנשים ליד קבר רחל. הם יספרו לך שהאתונות נמצאו ואביך דואג לך.


2. לאחר מכן תפגוש שלשה אנשים. לאחד יהיו שלשה גדיים. לשני שלול ככרות לחם ולשלישי יין. הם ישאלו אותך לשלומך ויתנו לך שתי ככרות לחם. קח את הכיכרות ולך לגבעת האלוהים.


3. בגבעת האלוהים תפגוש חבורת נביאים מתנבאים הצטרף אליהם ורוח ה' תהייה אתך. מעתה והלאה תעשה כפי שידריך אותך ה'.

4. רד לגלגל וחכה לי שם שבעה ימים להוראות נוספות. 

התגשמות נבואת שמואל : פסוקים ט' – יג'

כל הדברים האלו קרו לשאול. כאשר שאול היה עם חבורת הנביאים האנשים שהכירו אותו לא האמינו שגם שאול בנביאים כי הם הכירו אותו כאיש אדמה.

פגישת שאול ודודו : פסוקים יד' – טז'

שאול פגש את דודו וסיפר לו את כל אשר עבר עליו אך את נושא המלוכה לא הזכיר בכלל.

הצגת שאול לפני העם : פסוקים יז' – כו'

שמואל מציג את שאול לפני העם. 

שמואל לא שמח עם בחירת העם במלך אך הוא עושה כפי שה' אמר לו לעשות.

שמואל קורא לכל העם. שמואל מתקרב לשבט בנימין, מתקרב למשפחת קיש ושואל על שאול. 

שאול נחבא אל הכלים-שאול מתבייש ומסתתר. 

מוציאים את שאול ושמואל מציג אותו בפני כל העם.

שמואל אומר שזוהי הבחירה של ה'. 

חלק מהעם מסכים עם הבחירה ושמח עליה וחלק מהעם לא מאמין ששאול  יוכל להציל אותם מיד אויביהם.

שמואל א' פרק י' – פסוק א'-י"ז

שמואל משח את ______________   למלך.

אף אחד לא ______________ ולא ידע.

שמואל מספר לשאול מה יקרה בהמשך.

תמצא שני ______________ והם יספרו שהאתונות 

______________ והאבא דואג ל ______________


תפגוש שלשה ______________ והם יתנו לך ______________


נפגוש חבורה של נביאים. תצטרף אליהם ותתנבא.

כל הדברים באמת קרו.

שאלות:


1. מי יודע ששאול יהיה מלך?

2. רשום במחברת אילו דברים התגשמו?

שמואל א' פרק י' פסוק י"ז-סוף

סדר לפי הסדר , רשום מספרים
__חלק מהאנשים התנגדו לשאול

__שמואל קורא לעם להתאסף

__העם הריע לשאול "יחי המלך"

__שמואל אומר לעם שכעת אלוהים בוחר להם מלך

__לא מוצאים את שאול הוא נחבא אל הכלים

__שמואל מתקרב לשבט בנימין. למשפחת המטרי ומבקש את שאול

__שאול נמצא ומתייצב לפני העם

__שמואל אומר לעם מה הזכויות ומה החובות של המלך ושל העם

רשום: מה לדעתך החובות והזכויות של המלך ושל העם?


בפעם השנייה ממליך שמואל את _________________ במצפה.

מי רואה את המלך? _________________

האם כולם שמחים? _________________

בפעם השלישית ממליך העם את שאול ב _________________

אחרי הניצחון על _________________

מדוע כולם שמחים כעת ששאול הוא המלך?

שמואל א' פרק י"א –  השלם:

אנשי יבש גלעד מציעים לנחש מלך _________________ להיות לו לעבדים.

נחש מלך עמון מסכים בתנאי שהוא יכרות להם את עין _________________.

אני יבש גלעד מחפשים משהו אשר יציל _________________.

שאול שומע על כך והוא מארגן  _________________ מכל בני ישראל.

אחרי הניצחון על בני-עמון כל העם שמח ששאול הוא 

ה _________________. העם ממליך את שאול שוב.

מלים: אותם,  ימין,  עמון,  מלך,  צבא

שאלות:


1. מה הציעו אנשי יבש גלעד?

2. מה התנאי שמציג מלך עמון?

3. מה עושה שאול כאשר הוא שומע על כך?

4. מדוע העם שמח?

5. כמה פעמים המליכו את שאול?

שמואל א' פרק י"א

נחש העמוני : פסוקים א' – ד'

נחש מלך עמון בא למקום שנקרא יבש גלעד.

אנשי יבש גלעד נבהלו ובאו אליו בבקשה שיכרות אתם ברית שלום.

נחש הסכים בתנאי שהוא יעקור להם את עין ימין.

כאשר שמעו זאת אנשי יבש הם בקשו שבוע לחשוב על ההצעה.

במשך השבוע הם יחפשו אם יש מישהו שמוכן להציל אותם מבני עמון.

שליחים הגיעו אל בני ישראל וספרו להם שאם תוך שבוע אין מציל בני עמון ינקרו לאנשי יבש גלעד עין.

כאשר שמעו זאת בני ישראל הם התחילו לבכות.

שאול המושיע : פסוקים ה' – יא'

שאול שומע את הדברים וכועס מאוד.

שאול לוקח שני בקרים מחלק אותם לחתיכות ושולח בכל ישראל.

שאול מזהיר את העם שאם הוא לא יבוא לעזור כך יקרה לצאן ולבקר שלו. העם פוחד ויוצא עם שאול למלחמה נגד בני עמון.

עם רב בא לעזור לאנשי יבש גלעד. נשלחו שליחים לאנשי יבש גלעד לספר להם שמחר הם ינצלו. אנשי יבש גלעד שמחו מאוד.

שאול חילק את העם לשלשה ראשים והם תקפו את מחנה עמון לפני הזריחה. עד שהתחיל להיות חם בני ישראל ניצחו במלחמה.

המלכת שאול : פסוקים יב' –טו'

העם הבין שהם ניצחו בזכות שאול. האנשים רצו להעניש את אלו שלא היו בטוחים בשאול. שאול לא הסכים להרוג אותם.

שמואל פונה אל העם ואומר בואו נלך לגלגל ונמליך שם את שאול.

העם זובח זבח לה' וכולם מאוד שמחים.

עבודה שמואל א' פרק יא'

1. מדוע אנשי יבש גלעד יוצאים לחפש עזר

2. כיצד מצליח שאול להכות בבני עמון?

3. קרא שוב את פרק ט' ורשום מה ההבדל בין שתי המלכות שאול.

מבחן בתנך – העם דורש מלך

שמואל א' פרקים ח'-י"א

מי אני? מי אנחנו?

1. לא הלכנו בדרך של שמואל
__________________

2. דרשנו משמואל מלך

__________________

3. אני מתנגד למלך

__________________

4. הלכנו לאיבוד


__________________

5. אני אהיה המלך 

__________________

6. עמון רצה לכרות לנו עין
__________________



שאלות:
1. למה דורש העם מלך?

2. שמואל מתנגד למלך. רשום דוגמאות מה יעשה המלך על פי דברי   
    שמואל?

3. שמואל ממליך את שאול על הגג ואומר  לו מה יקרה בעתיד. 

    רשום מה קרה על פי דברי שמואל.

4. כמה פעמים הומלך שאול? היכן ולפני מי כל פעם?


                מבחן בתנך – העם דורש מלך

                       שמואל א' פרקים ח'-י"א

מי אני? מי אנחנו?


1. דרשנו משמואל מלך 

___________________

2. לא הלכנו בדרך של שמואל  
___________________

3. אני מתנגד למלך

___________________

4. הלכנו לאיבוד


___________________

5. אני אהיה מלך ישראל

___________________

6. עמון רצה לכרות לנו עין
___________________


השלם את הקטע

העם דורש משמואל מלך כי ה ___________________ של שמואל מתנהגים רע. שמואל מתנגד למלך הוא אומר שהמלך יהיה רע הוא ייקח את ___________________ ואת הבנות.

אלוהים אומר לשמואל ___________________ בקול העם.

שמואל ממליך את שאול ___________________ פעמים. 

פעם ראשונה על ___________________ ואז הוא מספר לשאול מה יקרה בימים הקרובים.


שמואל א' פרק י"ב

שמואל מדבר אל העם: פסוקים א' – טו'

שמואל אומר לעם שהוא שמע בקולם והמליך להם מלך. 

שמואל כבר זקן ובניו לא הולכים בדרכיו.

שמואל מתפטר מתפקידיו ומוסר אותם למלך. שמואל שואל את העם האם יש מישהו המרגיש שהוא לקח ממנו משהו או עשה לו משהו לא בסדר? העם אומר לשמואל שהוא היה אתם בסדר גמור.

שמואל מזכיר לעם את כל הדברים הטובים והרעים שקרו להם. שמואל מזכיר להם  שהם בקשו מלך וקיבלו מלך.

שמואל אומר להם שאם הם לא ישמרו על דברי ה' הם וגם המלך ימותו.

האות של ה' : פסוקים טז' – כה'

כדי להסביר לעם כמה הוא רציני שמואל נותן להם אות.

באמצע הקיץ בזמן הקציר (חג שבועות) פתאום החל לרדת גשם.

העם מאוד נבהל וחשב שה' כועס עליו כי ביקש מלך וכעת ימותו רבים מהם. שמואל מרגיע אותם ואומר-אמנם עשיתם רע אבל אם תלכו בדרך הישר ואם תעשו כדברי ה' הוא לא ינטוש אתכם.

ה' בחר בכם להיות לו לעם ואני-שמואל אתפלל בשבילכם.

שמואל חוזר שוב על דבריו:

אם תאמינו בה' ותעשו כדבריו הכל יהיה לכם טוב.  

אך אם לא תעשו זאת גם אתם וגם המלך שלכם תמותו.

עבודה:

1. מדוע לדעתכם שמואל מכנס את העם ומדבר אליו?

2. מהו הדבר העיקרי בדברי שמואל?

3. מהו האות שנתן שמואל?

שמואל א' פרק י"ג

המרד של ישראל בפלשתים : פסוקים א' – ז'

לשאול היה צבא קבוע של שלשת אלפים אנשים. יונתן בנו של שאול היה שר הצבא. יונתן הרג את הנציב של הפלשתים וזה היה הסימן שבני ישראל מורדים בפלשתים ולא מוכנים להיות עבדים שלהם יותר.

שאול תקע בשופר כדי שכל העם ידע וישמע  על המרד בפלשתים. 

העם אשר שמע את השופר בא והתאסף בגלגל כדי לעזור במלחמה שתתחיל. הפלשתים כעסו מאוד ובאו עם צבא גדול וכלי נשק רבים. הם חנו במכמש.

כאשר ראו זאת בני ישראל הם מאוד נבהלו וחלקם ברחו.

הריב של שמואל ושאול : פסוקים ח' – טו'

שמואל ביקש משאול לחכות לו בגלגל כדי להעלות עולה לה' לפני שהם יוצאים למלחמה. שמואל ביקש לחכות שבעה ימים. 

שאול חיכה שבעה ימים ושמואל לא הגיע. בינתיים חלק מהעם עזב כי נבהל מהפלשתים. שאול לא יכול לחכות עוד והוא מחליט לקחת את תפקיד שמואל ולהעלות את העולה.

ברגע ששאול מסיים את הטקס שמואל מגיע.

שמואל מאוד כועס על שאול שהוא לקח לו את התפקיד. 

שאול מסביר לשמואל שלא הייתה לו ברירה אך שמואל לא מוכן לקבל את הסברי שאול. 

שמואל אומר לשאול שבגלל שהוא לא שמר על מצוות ה' המשפחה שלו והוא לא יוכלו להמשיך ולמלוך על ישראל וימצא בעתיד איש אחר לתפקיד המלך.

צבא ישראל מול צבא פלשתים : פסוקים טז' – כג'

מכל הצבא נשארו לשאול 600 איש. לצבא לא היו כלי נשק ממתכת. צבא פלשתים היה מאוד חזק והתחלק לשלשה חלקים ויצא להרוס רכוש של ישראל.

עבודה:

1. תאר היכן יושבים ישראל ומה מצב הצבא שלהם?

2. תאר היכן יושבים פלשתים ומה מצב הצבא שלהם?
3. מדוע שמואל כועס על שאול?
4. מה יהיה העונש של שאול?


שמואל א' - פרק י"ד פסוקים א'-כ"ג

השלם:

יונתן מחליט לעבור אל מחנה _____________________.

שאול והעם אינם יודעים על מעשה ____________________.

יונתן והנער המשרת אותו מצליחים לחמוק אל מחנה

 _______________ ולהרוג __________ איש. לאחר ההרג במחנה 

פלשתים, הפלשתים בורחים מ __________.

מהצד של בני ישראל רואים את הבריחה של הפלשתים. אז מחליט שאול 

לספור את ____________ ומוצא כי __________ ונושא ________

חסרים במחנה. לכן שאול מנחש כי יונתן אחראי על הבלגן אצל פלשתים 

ואז כל העם יוצא ________________ ומנצח.


מחסן מלים: 

פלשתים, הגבורה, עשרים, פחד, יונתן, האנשים, הכלים, למלחמה.
















שמואל א' פרק י"ד (פסוקים כ"ד-ל"ו)

שאלות:

1. מה שאול השביע את העם?

2. מה העם ראה ביער?

3. מי לא שמע את שבועת שאול?

4. מה יונתן עשה?

5. במי בני ישראל נלחמו?

6. האם הם נצחו?



מי אני?

1. אני הייתי עם יונתן ______________ (שאול/המשרת).

2. אנו היינו עם שאול ______________ (יונתן והמשרת/העם).

3. אני אכלתי מהדבש ______________ (שאול/יונתן).

שמואל א' פרק י"ד

יונתן ונערו במחנה פלשתים : פסוקים א' – טו'

יונתן ונערו עברו למחנה פלשתים. 

הם לא סיפרו לאיש (אפילו לא לשאול) שהם עוברים לרגל אצל הפלשתים. 

יונתן ונערו מגיעים למחנה ויונתן אומר לנערו שאם הפלשתים יאמרו להם עצרו ויבואו לבדוק אותם הם יעמדו ולא יעשו דבר. אבל אם הפלשתים לא יצאו מהעמדה ויאמרו להם בואו אלינו אז אנחנו (יונתן ונערו) נעלה עליהם וזה יהיה סימן שה' אתנו ואנחנו ננצח. 

הפלשתים גילו אותם וקראו להם לבוא אליהם לעמדה.

יונתן נותן לנערו הוראות אחרונות. הם נלחמים בפלשתים ומצליחים להרוג עשרים איש. 

כאשר רואים ושומעים זאת הפלשתים הם נבהלים מאוד. אנשי פלשתים שעבדו בשדה ברחו. הפלשתים שהיו במחנה נבהלו מאוד.

שאול והעם נלחמים בפלשתים: פסוקים טז' –כג'

המצב אצל הפלשתים היה מאוד מבולבל. הם לא הבינו מה קרה והייתה מהומה גדולה. חיילים פלשתים החלו להכות אלו את אלו. 

כאשר ראו זאת שאול ואנשיו הם חיפשו מי גרם למהומה. שאול חיפש מי חסר וגילה כי בנו יונתן חסר. 

הם יצאו למלחמה. אליהם הצטרפו האנשים אשר ברחו קודם לכן כי פחדו מהפלשתים.

שאול משביע את העם לא לאכול – פסוקים כד' – לא'

שאול רצה שהעם ילחם בלי הפסק ולכן אמר להם לא לאכול. הוא השביע אותם שמי שיאכל ימות. 

שאול חשב שלוחם רעב ירצה לגמור את המלחמה מהר. שאול חשב שהלוחמים יהיו עסוקים במלחמה ולא באוכל.

יונתן לא שמע את השבועה כי היה במחנה פלשתים וטעם מעט דבש.

אחד החיילים אמר לו שאביו אמר לא לאכול. תשובתו של יונתן הייתה שגם אם העם יאכל הוא ינצח את הפלשתים. (כאן יוצא יונתן בפעם הראשונה נגד אביו-שאול).
בני ישראל נצחו את פלישתים.



שמואל א' פרק יד' המשך

אכילת הבשר החי : פסוקים לב' – לה'

העם ניצח את פלשתים. החיילים היו מאוד רעבים ולא חיכו עד שהבשר יתבשל והחלו לאכול. שאול כעס עליהם ודרש מהם להקריב קורבן לה' ורק אחר כך לאכול את האוכל מבושל.

שאול רוצה להרוג את בנו יונתן : פסוקים לו' –מו'

שאול רצה לצאת לעוד קרב נגד פלשתים. לפני הקרב הוא מבקש מהכהן לשאול את ה' האם הוא יצליח? ה' לא עונה ומכך שאול מבין שמישהו חטא. 

כאשר הוא שואל את העם אף אחד לא מלשין על יונתן. שאול חושד שייתכן שזה יונתן והוא אומר אפילו אם זה יונתן הוא ימות. שאול עומד עם בנו בצד אחד וכל העם בצד אחר. יונתן מודה שהוא טעם מהדבש. יונתן מוכן לקבל על עצמו את הדין ולמות. העם לא מוכן לקבל זאת ומציע לפדות (לתת) כסף תמורת יונתן. שאול מסכים.

ממלכת שאול ומשפחתו : פסוקים מז' – נב'

לשאול היה צבא קבוע וחזק. שאול וצבאו ניצחו את אויבי האזור. 

לשאול היו שלשה בנים – יונתן, ישוי ומלכישוע. ושתי בנות-מרב ומיכל.

עבודה:


1. מה היה הסימן שלפיו ידע יונתן שהוא יצליח נגד הפלשתים?

2. מה קרה כתוצאה מכך שיונתן ונערו הצליחו להרוג עשרים איש?

3. נסה לתאר את המצב אצל ישראל כאשר הם רואים מה קורה במחנה 
   פלשתים.

1. מדוע שאול משביע את העם לא לאכול?

2. מדוע רוצה שאול להרוג את יונתן?

3. רשום מדוע לדעתך לא מסכים העם ששאול יהרוג את יונתן?


שמואל א' – פרק ט"ו

שמואל מצווה על שאול לצאת למלחמה נגד עמלק : פסוקי א' –ג'

שמואל בא אל שאול ואומר לו לצאת למלחמה נגד עמלק.

עמל הוא עם שישב בישראל והרג הרבה מבני ישראל כאשר הם יצאו ממצרים.

(האמרה זכור את אשר עשה לך עמלק מופיעה גם בהגדה של פסח)

שמואל אומר לשאול להרוג את כל העמלקים מגדול ועד קטן.

לקחת את כל הצאן שלהם ולהשמיד אותו.

שאול לא עושה כדברי שמואל: פסוקים ד' – ט'

שאול עושה כמעט כל מה ששמואל אמר לו.

שאול מוציא את העם הקיני שיושב עם העמלקים והורג בעמלק.

שאול תופס את מלך עמלק-אגג ואת כל הצאן והבקר שלו אך מרחם עליו ולא הורג אותו. את הצאן הם לקחו אתם.

שמואל כועס על שאול : פסוקים י' – יט'

כאשר שומע שמואל ששאול ריחם על אגג ולקח צאן הוא מאוד כועס כי שאול לא עשה מה שאמרו לו לעשות. 

שאול לא הרג את כל עמלק ולא הרג את כל הצאן והבקר. 

שמואל מצטער שהוא משח את שאול למלך על ישראל.

שאול מנסה להאשים את העם:פסוקים כ' – כג'

שאול מקבל את שמואל בשמחה ואומר לו: ראה עשיתי כפי שאמרת לי לעשות. שמואל מתרגז ואומר: מה קולות הצאן שאני שומע?
שאול מנסה להאשים את העם: שאול אומר שהעם ביקש ממנו לקחת את הצאן כדי להקריב קורבנות לה'.

שמואל מתרגז ואומר לשאול: מי עומד בראש העם? אתה הוא זה שצריך להחליט בשביל העם ולא העם צריך להחליט בשבילך.

עשית רע בעיני ה' כי לא שמעת בקולו.

שאול שוב מנסה לומר שהוא היה בסדר אך העם רצה להקריב קורבן.

שמואל עונה: ה' לא צריך את הקורבנות ה' צריך שישמעו ויעשו מה שהוא מבקש. ה' לא רוצה שתהייה מלך על ישראל.



שמואל א' פרק טו' המשך.

שאול מתנצל : פסוקים כד' – לא'

שאול מבין שהפעם שמואל צודק. הוא מתנצל שהוא היה אנושי ושמע בקול העם ולא החליט לעשות כפי שה' ציווה עליו.

הוא מבקש סליחה ורוצה ששמואל יבוא אתו להתפלל. שמואל לא מסכים ללכת אתו ומסתובב. באותו רגע אוחז שאול את כנף מעילו של שמואל והמעיל נקרע.

שמואל  רואה בכך סימן ואומר לשאול: זהו סימן שה' קרע את מלכותך וייתן את המלוכה למישהו אחר.

שאול מתחנן לפני שמואל שילך אתו להתפלל. שאול יודע שאם העם יראה אותם יחד הוא יבוא אחריו.

אם העם יראה ששמואל לא מעוניין בשאול הוא יבין שמשהו קרה והעם יעזוב את שאול. 

שמואל מסכים הפעם ללכת עם שאול.

שמואל הורג את אגג מלך עמלק: פסוקים לב' –לה' 

שמואל מבקש את אגג. אגג אומר לו כי הוא לא פוחד למות. שמואל אומר לאגג: כמו שגרמת להרבה אמהות בישראל להיות אמהות שכולות ולהרבה נשים להיות אלמנות כך יהיה גם גורלה של אמך.

אחרי הדברים האלו לא ראה שמואל את שאול עד יום מותו

רשום מה קרה קודם ומה אחר-כך.

 * שאול לא הורג את אגג ולוקח מהצאן.
* שמואל מבקש משאול להרוג את כל עמלק ולא להשאיר מהם כלום.
 * שאול מנסה להאשים את העם.
* שמואל כועס על שאול שהוא לא עשה כדברי ה'.
 * שמואל כועס ששאול לא היה מנהיג ולא הוביל את העם.
* שאול אומר שהעם רצה להקריב קורבן.
 * שאול קורע את כנף מעילו של שמואל.
* שמואל לא רוצה ללכת עם שאול להתפלל לה'.
 * שמואל הורג את אגג.
* שמואל הולך עם שאול להתפלל.
עבודה בתנ"ך

מי אני?

1. משחתי את דוד למלך

2. אדמוני יפה עיניים.

3. אלוהים עזב אותי.

4. העם אוהב אותי.


שאלות:


1. מדוע שאול רוצה להרוג את יונתן?

2. מה העם אוהב ביונתן?

3. מה צווה אלוהים לעשות לעמלק?

4. מדוע אלוהים עוזב את שאול?

5. מהן התכונות של דוד:

1.
2.
3.


6. היכן גר דוד?

7. כיצד נראה דוד?


שמואל א' פרק ט"ז

שמואל מחפש מלך : פסוקים א' – יא'

ה' אומר לשמואל להפסיק להתאבל על שאול. ה' שולח את שמואל לחפש מלך חדש בבית ישי. 

שמואל חושב שאם שאול ישמע שהוא הולך לחפש מלך הוא יהרוג אותו. ה' מציע לשמואל לומר שהוא הולך לזבוח לה'. 

שמואל לוקח עגלת בקר ומגיע לבית ישי. שמואל מבקש מישי שייקח את בניו ויבואו לזבח.

שמואל רואה את אליאב וחושב שהוא הנבחר. כי אליאב היה גדול ונראה חזק. ה' אומר לשמואל שזה לא האיש. "כי האדם יראה לעיניים וה' יראה ללבב" (פסוק 7). 

שמואל רואה רק איך האיש נראה הוא לא רואה את האופי שלו.
כל בני ישי עוברים לפני שמואל ושמואל לא מוצא בהם את האיש הנבחר להיות מלך. 

שמואל שואל את ישי אם יש לו עוד ילדים. ישי עונה שיש עוד אחד צעיר והוא רועה צאן. שמואל מבקש מישי לקרוא לו לבוא.

פגישת שמואל עם דוד , משיחת דוד למלך: פסוקים יב' –יג'

הנער הגיע והוא אדמוני (ג'ינג'י) עם עיניים יפות ומראה יפה.

ה' אומר לשמואל למשוח את הנער למלך כי זה האיש. 

שמואל מושח אותו למלך ורוח ה' הייתה עם דוד.

פגישת דוד ושאול: פסוקים יד' – כג'

רוח ה' נמצאת עם דוד. רוח ה' עזבה את שאול ויש לו מצבי רוח רעים. היועצים של שאול מציעים לו לקחת מישהו שיודע לנגן כדי שיהיה לשאול קל יותר.

היועצים מציעים את דוד הם מציגים אותו בפני שאול כאיש היודע לנגן יפה וגם כנבון (חכם) ונוסף לכך גם כאיש מלחמה.

שאול שולח שליחים להביא את דוד לפניו. ישי שולח עם דוד מתנות למלך-לחם, יין וגדי.

כבר בפגישתם הראשונה מחבבים שאול ודוד זה את זה.

כאשר שאול היה נתקף במצב רוח רע דוד היה מנגן לו והיה לו טוב יותר.

שמואל א' פרק ט"ז פסוקים י"ד-כ"ג

שמואל מושך את דוד למלך. רוח אלוהים עוזבת את שאול והוא מרגיש רע. העבדים של שאול מציעים להביא בפניו נער היודע לנגן בכינור. 

הנער הוא דוד. 

כאשר שאול שומע את קול נגינת הכינור הוא מרגיש טוב יותר.

שאלות:

1. מדוע רוח אלוהים עוזבת את שאול?

2. מדוע מציעים העבדים שמשהו ינגן לשאול?

3. האם לדעתך שאול יודע שדוד נמשך למלך?

4. על מי נאמר: "הנה ראיתי בן לישי בית הלחמי יידע נגן וגיבור חייל ואיש מלחמה ונבון דבר ואיש תואר ואלוהים עמו.





שמואל א' – פרק י"ז

גולית מתגרה בעם ישראל: פסוקים א' – יא'

פלשתים וישראל שוב מתכוננים למלחמה. הפלשתים חנו בין שוכה ועזקה וישראל חנו בעמק האלה.

גולית-איש פלשתי חזק וגדול יצא מבין פלשתים ואמר לישראל: "שלחו אדם אחד שיצא להלחם נגדי. אם אני אנצח תהיו לפלשתים לעבדים ואם הוא ינצח נהייה אנחנו עבדים לכם."

גולית היה לבוש בגדי מלחמה מכף רגל ועד ראש. כאשר שמעו זאת שאול ואנשיו הם מאוד נבהלו. ארבעים יום לא נמצא מתנדב שיהיה מוכן להלחם נגד גולית.

דוד מגיע למחנה : פסוקים יב' – כט'

שלשה אחים של דוד היו במחנה ישראל. ישי שלח את דוד עם אוכל למחנה כדי לתת לאחיו.

דוד מגיע למחנה ושומע את גולית מדבר אל העם בזלזול. 

דוד כועס על דברים אלו. דוד שומע מבני ישראל שזה שיצליח לגבור על גולית יקבל את בת המלך ואוצרות רבים. 

דוד שואל שאלות ואליאב אחיו כועס עליו.

דוד מתכונן לקרב נגד גולית: פסוקים ל' –לט'

דוד היחיד שמוכן להלחם בגולית.

דוד מוכן להלחם כי גולית מזלזל בה'. 

מביאים את דוד לפני שאול ושאול רואה שהוא נער ומנסה להסביר לו מדוע לא לעשות זאת. 

דוד מספר לשאול על ניצחונותיו נגד דובים ואריות בידים חשופות. דוד מוסיף: ה' הציל אותי מהאריה והדוב והוא יציל אותי גם מפני גולית.

שאול משתכנע ומלביש אותו בגדי קרב אך דוד מסיר בגדים אלו כי הוא לא רגיל ללבוש בגדים כאלו.

דוד לוקח מקל וחלוקי נחל (אבנים).


שמואל א' פרק יז' המשך

מלחמת דוד וגולית: פסוקים מ' – נד'

גולית רואה את דוד היפה ומתחיל ללעוג לו. גולית מקלל את ה'. 

גולית אומר לדוד כי הוא ייתן את בשרו לעוף השמים.

דוד לא מפחד מגולית והוא עונה לו: אתה בא אלי בכוח אך אני בא אליך בשם ה'. היום ה' יעזור לי ובשרך יהיה לעוף השמים אז ידעו כולם מי הוא ה'. גולית מתקרב לדוד ודוד מתקרב לגולית. דוד מוציא אבן וקולע לגולית במקום היחיד החשוף אצלו בגוף-במצח. גולית נופל ארצה דוד רץ אליו וכורת את ראשו.

הפלשתים בורחים וישראל רודפים אחריהם ומכים במחנה שלהם.

שאול מברר מי הוא דוד : פסוקים נה' – נח'

לאחר ניצחון דוד שאול שואל את אבנר שר צבאו מי הוא הנער הזה מי אביו? אבנר לא יודע.

דוד מובל אל שאול ושאול שואל אותו מי הוא ודוד עונה: אני בן עבדך ישי בית הלחמי.

עבודה שמואל א' פרק יז':

1. מה ההצעה של גולית?
2. למה מגיע דוד למחנה?
3. תאר את יחסי הכוחות. תאר את גולית. תאר את דוד?
4. כיצד שכנע דוד את שאול לתת לו להלחם בגולית?
5. אתה עיתונאי שהיה בשטח. ספר מה רואות עיניך על סמך מה שכתוב בפרק.

תאור סכמתי של העלילה

גולית הפלשתי איש מלחמה
מי שינצח יהיה עבד לאחר


בני ישראל פוחדים

מקלל את ה'





בני ישראל מפחדים

  






דוד מחליט לצאת לקרב

   






שאול מנסה לשכנע את דוד 
   






לא לעשות זאת.

  






דוד משכנע את שאול כי ה' 
  






אתו.


                                          גולית ודוד נפגשים
   

גולית מזלזל בדוד ובה'



דוד לא נבהל. ה' אתו

  

  

דוד מנצח את גולית.
 2. מתח חצים לפי סדר העלילה.


שמואל א'-פרק י"ח

ברית שאול ויהונתן (בנו של שאול): פסוקים א' – ד'

אחרי שדוד מנצח את גולית דוד מגיע לבית שאול ולא חוזר לביתו.

יונתן בנו של שאול התיידד עם דוד והיה לחברו הטוב ביותר.

לאות ברית ביניהם נתן יונתן לדוד את המעיל שלו, המדים, החרב, הקשת והחגור.

שאול מתחיל לקנא בדוד: פסוקים ה' –ט'

דוד מאוד מצליח במלחמות נגד פלשתים. כאשר הוא חוזר שרים לו

"הכה שאול באלפיו ודוד ברבבותיו" (פסוק 7) הכוונה ששאול הרג אלפי פלשתים אך דוד טוב ממנו הוא הורג עשרות אלפים.

כאשר שומע זאת שאול הוא מבין שהעם אוהב את דוד יותר והוא מתחיל לקנא בו.

שאול רוצה להרוג את דוד : פסוקים י' –יב'

באחד הימים שאול היה מאוד עצוב. הוא ביקש שדוד יבוא לנגן לפניו. באחת הפעמים כשדוד הסתובב ולא שם לב ניסה שאול להרוג אותו עם חרב.

שאול לא הצליח וניסה שוב אך ה' שמר על דוד ושאול לא הצליח. שאול הבין כי ה' עם דוד.

שאול מנסה להרוג את דוד במלחמה: פסוקים יג' – כו'

שאול מוריד את דוד לפקד על גדוד במקום על כל הצבא. שאול חושב שכאשר דוד ילחם הרבה יש סיכוי שהוא ימות. שאול מציע לדוד את בתו מרב. דוד עונה שהוא חושב שהוא לא מספיק טוב להתחתן עם בת המלך.

שאול בכל זאת רוצה אך מרב כבר התחתנה ללא ידיעתו של שאול עם מישהו אחר.

אחותה מיכל מאוד אהבה את דוד והציעה את עצמה. שאול מסכים ושולח את דוד להלחם בפלשתים בתמורה לבתו. 

שאול חושב שדוד ימות במלחמה.

דוד מנצח ושאול מקנא: פסוקים כז' – ל'

דוד חוזר מנצח ומתחתן עם בת שאול. 

שאול מבין שה' עם דוד והוא מקנא בו.

שמואל א'-פרק י"ט

שאול מתפייס עם דוד ושוב רוצה להרוג אותו: פסוקים א' – י'
שאול מבקש מיהונתן ומעוזריו להרוג את דוד. 

יהונתן בא אל דוד ומזהיר אותו שלא ייצא כי שאול רוצה להרוג אותו. יהונתן הולך לדבר עם שאול על דוד.

יהונתן אומר לשאול שדוד טוב ורוצה לעשות רק טוב.

יהונתן מבקש משאול לא להרוג את דוד. שאול מבטיח לא להרוג את דוד.

דוד מגיע אל בית המלך וחוזר לנגן בפניו. לתקופה קצרה הכל רגוע. דוד יוצא להלחם שוב בפלשתים וחוזר כמנצח.

שאול שוב מתרגז ומנסה להרוג את דוד בעצמו אך לא מצליח. דוד שוב בורח.

מיכל מצילה את דוד משליחי המוות של שאול: פסוקים יא' –יז'

שאול שולח שליחים להרוג את דוד. מיכל (בתו של שאול. אשתו של דוד)
שומעת שאביה רוצה להרוג את דוד.

מיכל אומרת לדוד לברוח בלילה. במקום דוד היא שמה במיטה פסל ומכסה בשמיכה. כאשר באים השליחים מיכל אומרת להם שהוא חולה. שאול מבקש להביא את דוד עם המיטה. שאול מגלה את הפסלים במיטה ומבין שמיכל שיקרה לו ועזרה לדוד. כאשר שאל אותה אביה למה עשתה זאת היא עונה שדוד איים להרוג אותה.

דוד בורח אל שמואל: פסוקים יט' –כד'

דוד בורח אל שמואל. 

שאול שולח חבורת שליחים למצוא את דוד ולהרוג אותו. 

החבורה רואה את שמואל מתנבא יחד עם קבוצת אנשים והם מצליחים למשוך אליהם את הקבוצה של שאול עד אשר הקבוצה שוכחת בשביל מה היא באה.

כך קורה מספר פעמים. שאול מגיע בעצמו וגם הוא שוכח לאיזה מטרה הוא הגיע וגם הוא מתחיל להתנבא. ועל כך נאמר :" הגם שאול בנביאים?"



